पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड में कोरोनावायरस के संक्रमण को खत्म करने की दिशा में स्वास्थ्य विभाग और प्रखंड प्रशासन लगातार काम कर रहा है। इसके तहत सोमवार को प्रखंड में कोविड-19 जांच के लिए स्पेशल ड्राइव चलाया गया। कोरोना संक्रमण के नियंत्रण को लेकर इस स्पेशल ड्राइव में जांच टीम गठित कर सैंपल कलेक्शन और मास टेस्टिंग के किए गए।
इस संबंध में मिली जानकारी के अनुसार आईआरबी कैंप,बस स्टैंड,कार्मेल अस्पताल एवं सामुदायिक स्वास्थ्य केंद्र में कोरोना जांच के लिए स्पेशल ड्राइव चलाया गया। इस दरम्यान कोविड-19 के सुरक्षा मानकों का पालन करते हुए आईआरबी कैंप के समीप 58 लोगो का कोरोना जांच किया गया जिसमें 15 लोग संक्रमित पाये गए, बस स्टैंड में 38 लोगों का जांच किया गया जिसमें 4 लोग संक्रमित पाए गए,कार्मेल अस्पताल में 50 लोगो का जांच किया गया जिसमें 2 लोग कोरोना संक्रमित पाये गए। सामुदायिक स्वास्थ्य केंद्र में 30 वीटीएम एवं 25 ट्रुनेट का सैंपल लिए गया जिसका रिपोर्ट कुछ दिनों बाद आएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn